ناتو-یا عضو 20 اؤلکه آزوف دنیزی‌نین کرچ بوغازی بؤلگه‌سینده باش وئرن‌لر ایشغیندا اوکراینایا اولان دستکینی وورغولادیقدا، روسیانی اوکراینایا مخصوص گمی و دنیزچی‌لری سربست بوراخماغا چاغیردی.
ناتو-نون آچیقلاماسیندا بیلدیریلیب کی، روسیانین آزوف دنیزی‌نین کرچ بوغازی بؤلگه‌سینده اوکراینایا مخصوص گمی و دنیزچی‌لره قارشی حربی زوراکی‌لیق‌دان ایستیفاده ائتمه‌سی قبول ائدیلمزدیر. روسیا آزوف دنیزینده کی اوکراینا لیمان‌لارینا داخیل اولما و حرکت آزادلیغی تامین ائتمه‌لی‌دیر. روسیا یوبانمادان اوکراینا-لی گمی و دنیزچی‌لر سربت بوراخما‌لی‌دیر. اولوسلار آراسی ساحه‌ده رسمی اولا‌راق تانینمیش سرحد و ساحلی سولار چرچیوه‌سینده اوکراینانین اگمنلیک و تورپاق بوتؤو‌لوگونو گوج‌لو شکیلده دستکلییریک. ناتو اوکراینانین یانیندا‌دیر و لازیم اولان بوتون سیاسی و پراکتیک دستکی تامین ائتمگی داوام ائتدیره‌جک. ناتو پروسه سی یاخیندان تعقیب ائدیر.
آچیقلامادا روسیانین قیریمی غیری -قانونی ایلحاقی‌نین سرت شکیلده قیناندیغی و تانینمایاجاغی دا خاطیرلادیلیب.
قئید ائدک کی، نوامبرین 25-ده روسیایا مخصوص دؤیوش گمی‌لری اوکراینانین اودسا لیمانیندان ماریوپول لیمانینا دوغرو اوزن 3 اوکراینا دؤیوش گمی‌سینه آزوف دنیزی‌نین کرچ بوغازی یاخینلیغیندا موداخیله ائدیب.
